AlexejDobrolubov/national_council_slovak_2010 huggingface dataset:
49. schôdza NR SR - 5.deň - A. dopoludnia
Dátum: 2026-04-21
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

36. Ďakujem pekne. Jozef, nenechaj sa nikdy rozhodiť, pokiaľ bojuješ za správne veci, pretože mnoho ľudí buď ťa ignoruje, alebo ťa zosmiešňuje, alebo potom na teba útočia. Dôležité je, že ty vieš, že to, čo je správne, tak za to bojuješ a my sme tu podľa mňa v spravodlivom boji za slovenské rodiny, ktoré Robert Fico oklamal, keď im sľuboval, že im nezoberie nič z toho, čo majú, a nakoniec ich ošklbal o úplne všetko. A potom tu máme ministra Kamenického, to ma úplne najviac pobavilo posledné dva dni, ktorý sa chváli tým, že nakúpil dlhopisy za vyše 500 miliónov eur. To je úplne že podľa mňa trapas, hej, keď sa ide chváliť tým, že si požičiava, že robí ďalšie dlhy za viac ako 500 miliónov eur a že mu ešte teda niekto je ochotný požičať peniaze za tie obrovské úroky, ktoré mu musí dávať, pretože táto krajina je na tom ekonomicky tragicky. A druhá vec je, že teda neminul, neurobil sekeru v deficite za minulý rok 6,6 miliardy, ale len 6,1 miliardy. Tak to sú tragické výkony Fantozzi Kamenického, ktorý sa musí chváliť, ale že úplne zbabranými financiami a krachujúcou ekonomikou. A on si ešte hovorí, že toto bude ten výkon, za ktorý mu ľudia zatlieskajú. Ale kdeže. Ľudia ho pošlú akurát tak na smetisko dejín. A potom sme tu my, ktorí hovoríme o tom, že sme reálne rodinám pomohli počas rokov 2020 až 2023. A to bolo normálne merateľné, odmerala to Rada pre rozpočtovú zodpovednosť a tomu sa budem venovať aj počas môjho vystúpenia. Ale to ti chcem povedať, že naše výsledky boli merateľné, ľudia ich cítili v peňaženkách, rodiny si konečne mohli dovoliť sa postarať o svoje deti, zabezpečiť im lepšie vzdelanie, lepšie oblečenie, lepšiu stravu, a Robert Fico ich posiela do prachu, tak ako viac ako milión ľudí, ktorí na Slovensku čelia chudobe historicky najviac práve za 15 rokov vlád Roberta Fica.
49. schôdza NR SR - 9.deň - B. popoludní
Dátum: 2026-04-27
Poslanec: Ježík, Jozef 
Druh vystúpenia: Vystúpenie s faktickou poznámkou

Vynikajúce vystúpenie a hovorí za to iba to, keď počúvame reakcie opozičných poslancov na tvoje vystúpenie vo faktických poznámkach. Veľmi ťažko sa na to reaguje, lebo ty si naozaj reagoval na množstvo vystúpení, ktoré mali opoziční poslanci. A na Reakcie opozičných poslancov na tvoje vystúpenie vo faktických poznámkach, veľmi ťažko sa na to reaguje, lebo ty si naozaj reagoval na množstvo vystúpení, ktoré mali opoziční poslanci. A na každého si sa snažil zareagovať a povedať tú podstatu. Ja sa chcem povedať, že v tejto rozprave nám vychádza to, že tu už ani jedna, ani druhá strana nemá, čo nové povedať k samotnej téme návrhu zákona. To už povedala aj opozícia všetko. Aj koalícia, to, aké má názory a čo chce. Vyvrátilo sa, že tu niekto ruší nejaké hlasovanie a možnosť hlasovania zo zahraničia. Akurát tá forma sa mení. A ruší sa hlasovanie zo zahraničia poštou a bude sa môcť hlasovať na našich zastupiteľstvách, či veľvyslanectvách, alebo konzulátoch, alebo aj v prenajatých miestnostiach tam, kde si to situácia bude vyžadovať. Bolo tu spomínané, ty si reagoval na to, že ti vytýkali, že ťa zaujímajú iba kajúcnici. Ja môžem potvrdiť, áno, ja si tiež myslím, že kajúcnikov reálne spochybňujeme a naozaj si myslím, že ich výpovede by mali byť vnímané tak, že ak niekto v minulosti klamal, tak už by jeho ďalšia výpoveď nemala by byť len na nej stavané celé, celý rozsudok a odsúdenie niekoho ďalej. Ale keďže takáto reakcia tu bola, tak môžem zase potvrdiť, že kajúcnici takisto môžu voliť a vôbec im na tieto práva nesiahame. Veľa sa tu rozprávalo o tom, že pani poslankyňa Mesárová
52. schôdza NR SR - 15.deň - A. dopoludnia
Dátum: 2026-06-16
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Koaličný poslanec, tak ja ti poviem, čo by povedali. No, čo tam potom, že tu ideme meniť ústavu pozmeňujúcim návrhom? Veď my sme tej už ústave tej ústave už toľko naubližovali, že ďalšia zmena, keď ju premeníme takto na trhací kalendár, je úplne ukradnutá. Čo tam potom, že ich prezident zmaril referendum, aj keď tu neustále opakujú, ako je potrebné vypočuť hlas ľudí a že ľudia by mali mať moc vysporiadať sa s vládou, ktorá pre nich nepracuje. Čo tam potom, že my už tú možnosť máme a síce prijať uznesenie tak, ako sme ho my navrhli a ukončiť túto trápenicu. Už dva dni to tu dookola opakujú. Veď, pani kolegyňa, vy v PS sa očividne bojíte ľudí, nechcete im dať moc. Asi preto podporujete referendum, asi preto organizujete protesty, preto zbierate podpisy proti všetkým tým obludným návrhom zákonov, preto chodíte na regionálne výjazdy, preto organizujete diskusie, krčmy a tak ďalej. Však? Keďže sa poslanci z HLAS-u neprihlásili, tak ja som to teda povedala za nich, lebo skutočne je škoda, keď sú ticho. A stáva sa im to často. Pani poslankyňa Mesterová s reakciou na faktické.
52. schôdza NR SR - 15.deň - A. dopoludnia
Dátum: 2026-06-16
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Heroický výkon. A naveľa by sa dalo reagovať, ale ja nadviažem na to, čo ste hovorili o zneužívaní funkcií niektorými ministrami alebo poslancami práve na tú jesennú kampaň. A nielen, že tu menia volebné pravidlá, ale už sa absolútne ani neštítia robiť kampaň za peniaze nás všetkých. Včera sme sa dozvedeli o poslancovi Šimkovi, že sa teda stal vraj splnomocnencom pre rozvoj východu zázračne niekoľko mesiacov pred voľbami a potom, čo teda je kandidátom na predsedu Košického samosprávneho kraja. Ale máme tu aj pána ministra Igala, ktorý zase kandiduje na predsedu Hrušovského samosprávneho kraja a zrazu už nemusí doručovať tie konkrétne výsledky, ako nám hovoril, keď odchádzal tu z Národnej rady a stal sa ministrom a vymenil svoje vraj hodnoty za funkciu. A najnovšie sa teda pochválil pán minister, že rozdal v Prešovskom kraji, kde teda kandiduje, 3 milióny za tri dni. No a potom tu máme aj pána poslanca Malatineca, ktorý zo strany regiónov HLAS-u prešiel do strany vidieka s heslom voda pôda TIPOS, kandiduje na predsedu Duckého samosprávneho kraja a chodí po všetkých akciách a rozdáva tam z toho TIPOS-u, takto to s pánom Huliakom krásne kešujú a veľmi ma pobavilo, keď hrdo oznámil, že nedovolí zrušenie Detského folklórneho festivalu u nás vo Zvolene kvôli neschopnému FPU, za ktorý tu on hlasoval a teda im z TIPOS-u dávajú 15 000 €. Tak ja neviem, ale je toto podľa vás normálne? Je toto férová politická súťaž? A povedzte mi, ako sa dá tu hlasovať proti ľuďom, tu ničiť túto krajinu a potom sa v regióne tváriť, že ako im pomáhate. A pritom to, o čo ožobračujete tých ľudí, tak im potom rozdávate v tých regiónoch. To je normálne? Toto sa vám zdá fakt ako politická súťaž, ako kampaň? Pán poslanec Šimko.
52. schôdza NR SR - 14.deň - B. popoludní
Dátum: 2026-06-15
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Pán predsedajúci. Richard, ty si povedal, že žiadny predstaviteľ samospráv doteraz za tebou neprišiel s požiadavkou na predĺženie volebného obdobia na päť rokov. No tak neviem, ako si ty dnes išiel z Prešova, lebo pán poslanec Šimko nám povedal, že on cestou Košíc stretol hneď troch primátorov a starostov, ktorí ho o toto požiadali. Tak možno on šiel tou diaľnicou do Košíc a ty si šiel prešovským obchvatom, alebo, neviem, nejak ste sa nestretli. Ale toto, čo tu odznelo, tak mi pripomína veľmi aj tie pseudodôvody, ktoré poslanci koalície dávajú k zákonu, ktorým sa má zrušiť voľba poštou zo zahraničia, a síce, že tu existuje nejaká celospoločenská požiadavka na takúto zmenu. Až na to, že potom, keď sa ich pýtame, že kto, kedy, komu, ako túto požiadavku tlmočil, tak už, žiaľ, o tom nie sú dôkazy a, ako povedal pán poslanec Hazucha, dôkazy nemajú, majú len indície. Pamätaj, že, Pročko.
52. schôdza NR SR - 14.deň - B. popoludní
Dátum: 2026-06-15
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem pekne za slovo a ďakujem aj za všetky faktické poznámky. Pán kolega Kalivoda, vy ste povedali, že prečo by sme sa mali báť toho, že občania budú mať v rukách moc, že napríklad, keď robí nejaká vláda obludnosti a nie je prospešná, tak by mali mať moc rozhodnúť o tom, že teda ukončia jej obdobie. No tak mi povedzte, že ako ináč než obludnosťami nazvete všetky tie zmeny v trestných kódexoch. Teraz najnovšie novela o kajúcnikoch, ktorá môže pomôcť aj ľuďom, ako je bos sýkorovcov a ďalšie. A povedzte mi aj, pre koho je táto vláda prospešná. Pre koho ste prospešný, okrem už spomínaných kriminálnikov a Tibora Gašpara. Dokázali ste vyzbierať 600 000 podpisov. Áno, to vám skutočne slúži ku cti, len ste akosi nedokázali naformulovať otázku tak, aby bola v súlade s ústavou. Pretože pani Senka nič nepokrčila, nezahodila. Vy ste to neboli schopní naformulovať tak a o tom rozhodol Ústavný súd. Takže jednoducho to referendum bolo zmarené vašou vlastnou neschopnosťou, páni. Ja sa nebojím vlády s Igorom Matovičom. Ja sa bojím toho, že tu bude premiér, stále obžalovaný Tibor Gašpar, že tu bude minister vnútra Mazurek alebo minister spravodlivosti Para. Toho sa v skutočnosti bojím, páni z koalície. A nebojím sa ani ľudí, pán poslanec. Ja idem do obchodu, na trh, do diskusie, na protest, rozprávam sa s ľuďmi. A viete prečo? Lebo ja nemusím chodiť kanálmi za to, že som len obyčajnou stláčačkou, ktorá tu za obludnosti a za tieto hrôzy hlasuje. To skutočne nie. Ja som nepomohla žiadnemu kriminálnikovi, ani žiadnemu mafošovi. Nezvýšila som dane, nehlasovala som za nezmyselnú transakčnú daň. Neriešim tu neustále sám u seba. Čiže ja sa nebojím, lebo sa nemusím. To je rozdiel medzi nami a vami, páni z koalície.
52. schôdza NR SR - 14.deň - A. dopoludnia
Dátum: 2026-06-15
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Pán predseda. No, pán kolega Šimková. Prepáčte, zdalo sa mi, že ste ma oslovili a pýtali ste sa, že či som sa prelákla, len ja sa volám Jurik a nie Juriková, ale predsa len vám odpoviem. Áno, prelákla som sa, keď ste povedali, že 15 poslancov z HLAS-u, lebo to vám ešte toľko ostáva skutočne. A prelákla som sa aj, keď ste povedali, že ste si sadli ako chlapi. Možno keby ste si občas sadli ako ženy, tak táto krajina inak vyzerá. A prelákla som sa aj, že či skutočne neviete, ako prečítať pozmeňujúci návrh podľa nového rokovacieho poriadku, lebo to len potvrdzuje to, že neviete, čo schvaľujete. Ale jedna rada na záver. Viete, ako sa hovorí, že podľa seba súdim teba. Neaplikujte to, prosím, na nás a na naše reakcie vo faktických poznámkach. My na rozdiel od vás a vašich kolegov a kolegýň si vieme pripraviť reakciu na to, čo tu odznie. A verte mi, na niektoré tie táraniny sa dopredu pripraviť skutočne nedá.
52. schôdza NR SR - 14.deň - A. dopoludnia
Dátum: 2026-06-15
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Marek, mne koalícia pripomína také malé deti, ktoré hrajú človeče a pri každom hode kockou, keďže sa im nedarí, tak sa snažia meniť pravidlá. Namiesto riešenia skutočných problémov, ktoré si aj ty pomenoval, čo sa týka samospráv, tak hľadajú iba spôsoby, ako upraviť volebný systém vo svoj prospech. Veď pozrime sa len na túto schôdzu, rok a pol do riadnych volieb, niekoľko mesiacov do volieb komunálnych a župných, s čím prichádzajú. Máme tu predĺženie obdobia, volebného obdobia na päť rokov pre samosprávy a tiež aj pre NR SR, nezabúdajme na to. Zrušenie voľby poštou zo zahraničia, zvýšenie kvóra na prekrúžkovanie a ešte aj referendum na skrátenie volebného obdobia. Však, páni a dámy z koalície, ak ste presvedčení, že robíte dobré veci a že voliči vás za to odmenia, tak nech sa páči, hoďte si kockou. My sme predložili návrh na ukončenie tohto trápenia vo forme uznesenia, ktoré by teda ukončilo deviate volebné obdobie, tak ako to už teraz dovoľuje ústava. Poďme normálne do predčasných volieb a uvidíme, čo si ľudia o tom myslia, čo ste doteraz pre nich urobili. Trestné zákony, zmeny o kajúcnikoch, zrušenie Úradu na ochranu oznamovateľov, neschválenie covidových amnestií, transakčná daň a vyššia DPH. Aj ten najzásadnejší zákon pre ľudí, ako hovoria poslanci za stranu SMER, rokovací poriadok. No, nech sa páči, ľudia vám za to určite poďakujú a ja si myslím, že tých panáčikov do domčeka sem do parlamentu viac nedostanete. Poslať zvaniu.
52. schôdza NR SR - 14.deň - A. dopoludnia
Dátum: 2026-06-15
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Za slovo, pán predsedajúci. No, je neobvyklé, že v pléne vystupuje samotný predseda parlamentu a keď by to, pán predseda Raši, bolo v inom prípade ako v tomto, a použijem vaše slová, keď si robíte stranícku propagandu, pretože ako inak sa dá nazvať to, čo ste momentálne predviedli, a síce, že do návrhu zákona o predĺžení volebného obdobia na päť rokov, o ktorom viete, že neprejde, pretože na ňu potrebujete 90 hlasov, idete prilepiť niečo, čo považujete momentálne za svoju vlajkovú loď a potom to ešte zhodíte na opozíciu, že nechce, aby ľudia boli vypočutí. Tak nehnevajte sa, pán Raši, ale ja vám to neverím. Neverím vám to, že vám ide o to dať ľuďom späť moc do rúk, pretože vám nejde vôbec o ľudí a to dokazujete skutočne na každej schôdzi. Navyše, sám ste to povedali, spomínajúc protesty, čo si o názore ľudí v skutočnosti myslíte, a síce, že vám je ukradnutý. Neverím vám to, keď to robíte teraz, rok a pol pred voľbami, pretože vidíte, že padáte do opozície a chcete si zabezpečiť takýto nástroj, aby ste potom mohli ďalšiu vládu bičovať. Neverím vám to ani preto, že veľmi dobre viete, že potrebujete ústavnú väčšinu a tu nemáte, a preto je toto za mňa len stranícka propaganda. No a v neposlednom rade vám to neverím ani preto, že už dnes existuje možnosť, ako môžeme vypočuť ľudí, ako si my tu v pléne môžeme skrátiť toto trápenie. My sme takéto uznesenie sem predložili. A ak chcete byť hrdinovia, tak ho stačí schváliť, pretože všetky prieskumy už viac ako rok ukazujú, čo si ľudia o tejto vláde myslia, a síce, že by ste už neboli schopní zložiť ďalšiu väčšinu, lebo vám jednoducho nedôverujú. Tak ak chcete, tak máte možnosť ukončiť toto volebné obdobie a dať ľuďom opätovne možnosť rozhodnúť v predčasných voľbách. Nech sa páči, tá možnosť tu je. Pán poslanec
52. schôdza NR SR - 13.deň - A. dopoludnia
Dátum: 2026-06-12
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem, pán predsedajúci. A ďakujem aj kolegom a kolegyniam za všetky faktické poznámky. Viete, čo mňa najviac irituje na tomto, že my tu vystupujeme, kladieme otázky, ktoré sú, myslím, konštruktívne v tej debate o tom, ako zabezpečíte pre dané kategórie ľudí volebné právo a všetky hlavy dole. Ja nič, ja muzikant. Ale nie muzikant, stláčač. Vy ste normálne stláčači. Lebo vy si to uvedomujete, že toto je problém, ale nezaujíma vás to, lebo prišiel pokyn zhora, že ideme to tak spraviť. Spomínal si to aj pán poslanec Michelko, tak ja si myslím, že on v tom svojom, ja neviem, čo to tu tak umelecky vytvára, tak ide obidvoma smermi, že včera tu mal zákon, ktorý, ktoré, ktorý vyprázdnia jeho kolegovia, on ho donesie, oni ho vyprázdnia a následne napĺňa a tentokrát plní on a ešte aj tak, že vlastne možno potopí ten koaličný zákon, tak to je veľmi zaujímavé. Čo sú teda tie požiadavky, dlhoročné požiadavky voličov? No ja si myslím, že to im hovorí, a špeciálne teda voličom strany SMER. To im hovorí SMER. Viete, oni stále prídu s tým, že vy nepotrebujete lacné potraviny. Vy potrebujete, aby sme vyriešili kajúcnikov, lebo 2023. Nie, vy nepotrebujete lacné energie. Vy potrebujete, aby sme vyriešili voľbu poštou zo zahraničia, lebo zase nabehnú Briti a ovplyvnia nám voľby, aj keď tie voľby, ktoré vraj ovplyvňovali, sme vyhrali my a tým pádom oni neovplyvnili. Ale pýtali ste sa aj na tie správy, ktoré som dostala, tak dostala som jednu správu, že keďže Miško Sabo vytiahol, koľko si to dostala SMS, pridávam sa, že tvoje vystúpenia žeriem. Bola to jedna pani, dáma. A potom som ešte dostala druhú: Tak chcete ropu z Ruska alebo nie? Odpovedzte. Tak neviem, nechcem. Ďakujem.
52. schôdza NR SR - 13.deň - A. dopoludnia
Dátum: 2026-06-12
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. No Veronika, ako by povedal Michal Šipoš, ty si ich totálne vyzliekla do naha, týchto vraj sociálnych demokratov. A ja som skutočne rada, že si vystúpila, lebo vystupovala si aj v prvom čítaní, kládla si im otázky a z druhej strany jednoducho nič. A ja som počítala, lebo ako sa tak pozerám na druhú stranu, tak nikto tu nie je schopný odpovede. Čakala som, že aspoň možno kolegyňa Plevíková, ktorá sa aj aktívne zapája, tak, že konečne s tou odpoveďou príde, že teda a ako plánujú zabezpečiť právo voliť pre ľudí so zdravotným znevýhodnením zo zahraničia, ale tá už odišla, čiže stratila som všetku nádej. No, ale aj tá odpoveď ministra, ktorú si nám čítala, je podľa mňa úplne šialená. Tu, že vlastne oni nemajú odpoveď na nič, lebo prijímajú nejaký zákon a nevedia alebo ani si, no, nevedia si predstaviť, čo to pre niektorých ľudí spôsobí a keď im to aj povieme, tak vlastne no a čo? Toto je vlastne ich odpoveď. Že ich to nezaujíma. A to právo voliť idú v zahraničí zdravotne znevýhodneným reálne vziať, pretože ako si to popísala, to je aj o tom, že ten človek potrebuje doprovod. Samozrejme, že tým pádom finančné náklady sa zvyšujú. A ešte aj keď toto všetko spraví kvôli tomu, aby sa mohol dostaviť na ten zastupiteľský úrad, tak ešte aj tam nájde schody. Ja si myslím, že toto je absolútne šialené. A aj zdravotne znevýhodnení sú voliči, si povedala. Áno, samozrejme, pretože sú občania a občianky tejto krajiny a sú ľudia a mňa uráža, že tamto na druhej strane z nich idú spraviť občanov druhej kategórie len preto, lebo si tu potrebujú presadiť niečo, čo by im malo teoreticky pri tých počtoch možno zabezpečiť o jeden mandát menej pre súčasnú opozíciu. To sa skutočne nehanbíte? To ste fakt sociálni demokrati karpatského typu, ako vás tu volá pán Hlina?
52. schôdza NR SR - 13.deň - A. dopoludnia
Dátum: 2026-06-12
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Pán kolega Hlina, vy ste položili takú veľmi dobrú otázku, že načo sú tu kolegovia zo Smeru dobrí? Tak ja som za 2 a pol roka ešte neprišla na to, prečo sú dobrí pre túto krajinu a ľudí v nej, ale začíname sa dozvedať, prečo sú dobrí pre stranu Smer. A áno, niektorí majú na starosti napríklad ten dovoz publika do Kráľa na ťahu a vôbec doprava autobusmi na rôzne akcie je očividne súčasťou tejto poslaneckej práce, ale potom tu máme aj financovanie Smeru a vôbec celého toho systému, akým oni fungujú. A sú to napríklad aj tí asistenti, ktorí teda očividne nič nerobia, lebo čo robiť pre človeka, ktorý nič nerobí, a sú za to bohato platení. Takže toto je tiež súčasťou financovania systému, akým tu Smer jednoducho vládne. A ja som si dala tú prácu a pozerám každého jedného na stránke Národnej rady a každý má tak dvoch, troch asistentov. Ale viete, čo ma šokovalo ešte viac? Niektorí majú tri až štyri kancelárie, ktoré im platia občania a občianky tejto krajiny. A ja sa pýtam, keď tí ľudia nič nerobia, tak načo sú im také kancelárie? Napríklad pán poslanec Lukša, to je šampión, má štyri kancelárie. Štyri kancelárie pre človeka, ktorý tu doteraz podal jeden poslanecký návrh, nula krát vystupoval. Nula. To je zaujímavé. Pán Zahorčák. Tri kancelárie, dva návrhy zákonov, 22 vystúpení ako spravodajca. Fú, to je veľmi slabé. Pán Vážny, rovnako tri kancelárie, tri návrhy zákonov, 14 vystúpení, opäť ako spravodajca. Pani poslankyňa, reagujte na predrečníka.
52. schôdza NR SR - 13.deň - A. dopoludnia
Dátum: 2026-06-12
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo pán predsedajúci. Zuzana, ty si vážne myslíš, že títo páni tu vedia, ako sa ľuďom skutočne žije v tejto krajine? Veď ešte aj premiér sám povedal, že vraj na Slovensku nie je všetko dokonalé, ale zle sa tu nežije. Však jasné, jeho synovi sa zle nežije, ani jeho bratovi, ani jeho bratrancovi, ani jeho priateľkám a vôbec celej príživníckej rodine Roberta Fica sa zle dozaista nežije. Ale čo aj títo páni tu? Veď ja si nemyslím, že ich tu drží tých 55 000. Veď to je len také vreckové. Vidíme to presne aj u Michala Fica. Čo to je 5 000 mesačne, však, že? Ale oni sú tu kvôli tomu systému, pretože ten ich tu drží. Kvôli tomu systému, ktorý ich živí. A to nehovorím len o tom korupčnom systéme, ktorý teraz odhaľuje kauza Očistec. Ale kvôli tomu, že oni napríklad nečakajú na nejaké vyšetrenie v nemocnici. Oni zavolajú Jožovi, ktorý zavolá Ferovi a na druhý deň idú na MR-ko. Alebo, čo sa týka ich detí. Si myslíš, že oni sa starajú o to, čo bude s ich deťmi? Veď tie už sú zabezpečené, veď ich deti majú v daňových priznaniach kone, pre Boha živého. Akože a toto je celý ten systém jednoducho. Potrebujú, ja neviem, vybaviť stavebné povolenie. Však dobre, zavolám Janovi, tak Jano vybaví a mám ho za chvíľu. Ja si skutočne nemyslím, že oni tu sedia za plat. Oni tu sedia kvôli tomu, že takto jednoducho strana Smer funguje. Pre toto tu sú a preto to im nevadí schvaľovať ani také ohavnosti, ako napríklad návrh zákona o kajúcnikoch, ktorý môže pomôcť Sýkorovcom. Toto im nevadí, pretože toto je jednoducho cena za ich česť. Takto oni fungujú. Všetko sa dá kšeftovať, všetko sa dá skupčiť.
52. schôdza NR SR - 13.deň - A. dopoludnia
Dátum: 2026-06-12
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. No, takže si to zhrňme. Táto paródia na parlament ide schváliť návrh zákona s nejakým obsahom, ktorý ale dopredu vieme, že nebude obsahom toho zákona v druhom čítaní. Čiže niečo schválite, ale to niečo už následne v septembri, keď sa tu stretneme, nebude platiť. Prečo to nebude platiť? Pretože vy nemáte nielen zhodu na tom, čo idete teraz schváliť, ale navyše už dopredu viete, že tam chcete dať niečo, o čom ale neviete, čo to je. Tak mi povedzte, že či je toto, páni, normálny legislatívny proces a či takto by sme mali pristupovať k práci, za ktorú nás občania a občianky tejto krajiny platia. Ja neviem, ale za mňa toto normálne jednoznačne nie je. A tak si predstavte, že keď si budúci rok na jeseň presadnete sem na túto stranu, tak my sem budeme chodiť so zákonmi, napríklad, že na obale bude napísané, ja neviem, zmena zákona o dani z pridanej hodnoty v znení neskorších predpisov. A budete tam mať štyroch predkladateľov na obale. Následne v dôvodovke bude napísané, že lebo protivietor. Čo sa týka nejakých dopadov, tak to budú všade žiadne, žiadne, žiadne, žiadne, ako to tu vy robíte so zákonmi, a potom to, že čo bude paragrafové znenie, no tak to sa dozviete až v druhom čítaní. A ešte, keď budete chcieť k tomu vystupovať v treťom, tak vám utneme rozpravu. Vy skutočne chcete, aby tento parlament takto prijímal zákony? Ja tomu neverím. A toto je presne to, čo vy momentálne robíte. Veď sa už spamätajte, vy tu máte aj nejakú zodpovednosť za to, ako vládnete. Kam vediete túto krajinu a akým spôsobom? A toto skutočne nie je normálne. Toto už nie je Michelkova finta. Toto je hanba, ale hanba vás všetkých.
52. schôdza NR SR - 12.deň - B. popoludní
Dátum: 2026-06-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Slovo, pán predsedajúci. Ja som chcela iba v rýchlosti nadviazať na to, čo si hovorila, že čo by na toto povedal minister financií Kamenický, lebo ja som si spomenula na to, ako sa nám tu zavzdušňoval, keď prezentoval vládny audit mimovládok a s takou vážnou tvárou nám hovoril, že niekde bol nejaký únik alebo podvod 127,90 centov. A úplne to tak prežíval a teraz tuto 48 000 do luftu a po hodine dá. Že možno by sa hodil nejaký vládny audit tejto koalície. Že ten by podľa mňa ukázal také míňanie, že z toho by sa ľudia na Slovensku skutočne nezabavili alebo teda nie zabavili, aby som použila jazyk SMER-u. Že z toho by sa ľudia na Slovensku skutočne nezabavili alebo teda nezabavili, aby som použila jazyk SMER-u.